पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. लूट की झूठी सूचना देकर मुथूहूट फाइनेंस बैंक का करीब ३.४ किलोग्राम सोना हड़पने की जुगत में लगे चार युवकों को मध्य जिला पुलिस ने गिरफ्तार किया है। गिरफ्तार आरोपियों की पहचान अमित आडवाणी, संदीप खत्री, श्रीजीत और गिरीश चंद्र के रूप में हुई हैं।
श्रीजीत बैंक की करोल बाग स्थित ईस्ट पार्क रोड ब्रांच मेंं बतौर असिस्टेंट मैनेजर और गिरीश चंद्र बतौर आफिस बॉय काम करता है। पुलिस ने इनकी निशानदेही पर 3.4 किलो सोना, १०.५० लाख रुपए, दो छोटी तिजोरी, मोबाइल फोन और अपराध में उपयोग लाए गए स्कूटर को बरामद कर लिया है।
मध्य जिला के अतिरिक्त पुलिस आयुक्त आलोक कुमार के अनुसार गिरीश चंद्र ने ३० मई को पीसीआर कॉल कर ३.४ किलो सोना लूटे जाने की सूचना दी थी। गिरीश ने बताया कि वह श्रीजीत के साथ लाजपत नगर से छह किलो स्वर्णाभूषण लेने गया था। एक बैग में २.६ किलो और दूसरे बैग में करीब ३.४ किलो सोना रखा गया था। गिरीश ने बताया कि वह दूसरा बैग लेकर लाजपत नगर से ऑफिस के लिए निकला।
शाम करीब साढ़े सात बजे उसे दो बाइक सवार लड़कों ने बैंक के पास बंदूक की नोक पर आभूषणों से भरा बैग छिन लिया। पड़ताल के दौरान पुलिस को यह बात भी अजीब लगी कि भीड़भाड़ वाले इलाके में लूट के बाद गिरीश ने शोर मचाने के बजाय श्रीजीत को फोन करना उचित समझा।
गिरीश के बयान पुलिस को कुछ विरोधाभाषी लगे। कड़ाई से पूछताछ में उसने बताया कि सोना श्रीजीत के पास है। इसके बाद पुलिस ने शेष तीनों को गिरफ्तार कर लिया।
श्रीजीत ने गिरीश, संदीप और अमित के साथ मिलकर योजना तैयार की थी। पुलिस ने गिरीश की निशानदेही पर तीनों को गिरफ्तार कर लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn